טיילור דאייני

טיילור דאייני (באנגלית: Taylor Dayne; נולדה ב-7 במרץ 1962) היא זמרת, פזמונאית ושחקנית יהודייה-אמריקאית. דיין התפרסמה בשנת 1987 לאחר שהוציאה סינגל בכורה מצליח בשם "ספר את זה לליבי" (Tell It to My Heart). דאייני מכרה למעלה מ-75 מיליון תקליטים ברחבי העולם, מה ששם אותה ברשימת המוזיקאים בעלי שיאני מכירות. דאייני הייתה גם מועמדת שלוש פעמים לפרס גראמי, לפרס המוזיקה האמריקאית ופרסי מוזיקה רבים בניו יורק. היא גם זכתה להיות בהיכל התהילה של ניו יורק והייתה מדורגת במקום ה-18 ברשימה זו. בדצמבר 2016, דירג אותה מגזין בילבורד כאמנית המצליחה ה-28 בכל הזמנים. דאייני נולדה בשם לסלי וונדרמן והחלה לשיר באופן מקצועי לאחר שסיימה את לימודיה בתיכון בבולדווין, מחוז נסאו, ניו יורק, היא שרה בלהקות רוק דוגמת פלוני ונסט. היא החלה לשיר סולו לאחר שסיימה את לימודיה בקולג', תחת השם לס לי והקליטה שני סינגלים, I'm The One You Want ב-1985 ו-Tell Me Can You Love Me ב-1986. כשהיא חתומה בחברת אריסטה רקורדס תחת השם טיילור דאייני, הסולו הראשון שלה שהפך ללהיט היה "Tell It to My Heart" שיצא לאור בסוף 1987. השיר הפך ללהיט ברחבי העולם, והגיע בשיאו לחמישייה הראשונה במצעד בארצות הברית ולמקום הראשון במדינות רבות דוגמת גרמניה המערבית. בעקבות הצלחתו פרסמה דאייני מספר סינגלים נוספים דוגמת, Prove Your Love, I'll Always Love You, Don't Rush Me, "Love Will Lead You Back, I'll Be Your Shelter ועוד. בארצות הברית היא השיגה שלושה סינגלים מזהב, "Tell It to My Heart", "I'll Always Love You" ו-"Love Will Lead You Back". ב-1990, "אהבה תוביל אותך אחורה", הגיע למקום הראשון הן בבילבורד הוט 100 והן ב-Adult Contemporary (אנ'). יחד עם ארתור בייקר ופרד זאר כתבה דאייני את "מה שלא תרצה" לאלבומה של טינה טרנר מ-1996, Wildest Dream. מאוחר יותר, ב-1998, הקליטה דאייני את השיר בעצמה כסינגל מתוך אלבומה Naked Without You. כשחקנית הופיעה דאייני בסדרת הטלוויזיה המבוססת על מדע בדיוני שיצאה לאור ב-1997 בשם Nightman. דאייני הופיעה בעוד מספר סרטים קטנים ובמספר תוכניות בהפקת שואוטיים. דאייני הופיעה גם בתיאטראות ברודוויי בשנת 2001. ב-11 בדצמבר 2007 הוציאה דאייני את הסינגל הראשון "יפה", מתוך אלבום האולפן שלה Satisfied. השיר נכתב על ידי דאייני. בפברואר 2008 יצא לאור אלבומה החמישי "Satisfied" - אלהום ראשון לאחר למעלה מעשור. ב-2008 הופיעה דאייני במשחקים הפראלימפיים בבייג'ינג, סין. ביולי 2010 הוציאה דאייני לאור את "Facing a Miracle", שיר הנושא הרשמי למשחקים הגאים בקלן. היא ביצעה את השיר אל מול 50,000 איש ב-31 ביולי 2010 בקלן, גרמניה. היא סיימה את השנה במקום ה-9 בסינגלים המובילים בעולם של פרפקט ביט לשנת 2010. חמש שנים לפני כן אמרה: "על פי הקבלה, להט"ב אינם יכולים להיחשב נשואים, נישואים דורשים אנרגיה של זכר ואנרגיה של נקבה ו-DNA. בתמונה הרחבה יותר, אני חושבת שנישואים קשורים למעגלים מסוימים בלבד". בספטמבר 2014 הוציאה דאייני לאור סינגל חדש בשם "Dreaming". ב-2020 השתתפה בעונה הרביעית של תוכנית הטלוויזיה "הזמר במסיכה", היא הודחה בחצי הגמר. דאייני מעולם לא התחתנה. יש לה שני ילדים שנולדו בפונדקאות. דאייני הפכה לתומכת בנישואים של בני-זוג מאותו המין (לאחר שהתנגדה לכך) בשנת 2005, והצהירה בשנת 2014 כי היא רואה בקהילת הלהט"ב כתומכים הנלהבים והאמינים ביותר שלה. דאייני היא יהודייה, היא גדלה בבולדווין ובפריפורט, ניו יורק. מדיה וקבצים בנושא טיילור דאייני בוויקישיתוף אתר האינטרנט הרשמי של טיילור דאייני טיילור דאייני, ברשת החברתית פייסבוק טיילור דאייני, ברשת החברתית אקס (טוויטר) טיילור דאייני, ברשת החברתית אינסטגרם טיילור דאייני, סרטונים בערוץ היוטיוב טיילור דאייני, במסד הנתונים הקולנועיים IMDb (באנגלית) טיילור דאייני, באתר AllMovie (באנגלית) טיילור דאייני, באתר אפל מיוזיק (באנגלית) טיילור דאייני, באתר ספוטיפיי טיילור דאייני, באתר AllMusic (באנגלית) טיילור דאייני, באתר MusicBrainz (באנגלית) טיילור דאייני, באתר דיזר טיילור דאייני, באתר Yandex.Music (ברוסית) טיילור דאייני, באתר Discogs (באנגלית) טיילור דאייני, באתר Songkick (באנגלית) טיילור דאייני, באתר Genius טיילור דאייני, באתר בילבורד (באנגלית) טיילור דאייני, באתר טיידל (באנגלית) טיילור דאייני, באתר אמזון מיוזיק Greatest of All Time Top Dance Club Artists Chart, Billboard Taylor Dayne | Biography & History, AllMusic (באנגלית) ACS was chosen by World Olympians Association (WOA) to secure its events in 2008 Beijing Olympics, Advanced Card Systems Ltd, ‏November 30, -0001 'Masked Singer' recap: 3 celebrities go home in shocking triple elimination, EW.com (באנגלית)